38 Il-MALTI Andrew jħebb in-Nar E. wara l-irdieden irvellati. Ix-xrar iħebb fis-sema, l-art bħal frak tal-welding amplifikat, borra mxajtna, xemx tixpakka f'salt. Vjola jiżbroffa f'aħdar, roża f'abjad. Ċrieki jtajru 'l xulxin, it-tmien snin ta' Andrew ssummati, il-ħiss tal-porvli u l-karta, iħiss ir-roti l-lejl. Fil-għoli fuq quddiem, silwett imtebba' ġon-nirien, il-ġuvni tal-irdieden, bil-lanza kburija fix-xellugija, l-esploratur quddiem il-kontinent il-ġdid, il-ġeneral fuq il-kamp tal-battalja wara r-rebħa u l-massakru, il-ħġejjeġ u r-rima tad-duħħan, il-putassa fgata ġo griżmejh. ħarġa LXXXIV 2012 39 Andrew jistenna l-ipnożi mill-ġdid tal-lejl jinħaraq f'salt. Imma ġa qed iriegħdu l-irdieden minn posthom u jerfgħuhom xi mkien. Fuq is-sodda, sew wara nofsillejl, jerġa' jara l-ilwien iħebbu għal xulxin.